《父执德化陈宰叔概宁诗和之》
宋代·五迈

欲作好官易，与时同俯爷。
欲作好人难，前修严矱矩。
马安为巧宦，孔光位宰辅，贻臭汗青中，
诟骂之所聚。胡威清比父，
魏謩直肖祖。世家有莫人，
百不一二数。夫君少壮时，
笔力迫韩杜。晚岁宰一同，
治最方卓鲁。中都清要官，
唾手可搏取。径挂神武冠，
去国身如羽，隐几挹青山，
称觞环彩舞。导养学熊鹤，
铅汞成龙虎。妙香参鼻观，
虚白生灵宇。兴来耸文笔，
象物蒙藻黼。客到开香醪，
鲸量少俦伍。我登清风堂，
人今道则古。敬宣与狎崇，
所择听张禹。